Diari Oficial de la Generalitat Valenciana


Sumari del DOGV 4929, del 21-01-2005 (2005/106)

Juí ordinari número 108/2004. Cèdula de notificació.
----------------------------------------------------

### Dades del document

Número de DOGV
:   4929

Data del DOGV
:   21-01-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/106


Organisme emissor
:   Jutjat de Primera Instància Número 12 de València

Tipus de document
:   Anunci

Juí ordinari 108/2004. Cèdula de notificació. [2005/S106]
  
Procediment: juí ordinari 108/2004.
  
Juí: juí ordinari 000108/2004.
  
Part demandant: Serteva, SL
  
Part demandada: Edificaciones y Proyectos Área 46, SA
  
Sobre: ordinaris.
  
En el juí referenciat, s'ha dictat la resolució que té el text literal següent: sentència.
  
Jutge que la dicta: Miguel Ángel Casañ Llopis.
  
Lloc: València.
  
Data: 29 de desembre de 2004.
  
Part demandant: Serteva, SL.
  
Procurador: Fernández Reina, Juan Francisco.
  
Part demandada: Edificaciones y Proyectos Área 46, SA.
  
Objecte del juí: ordinaris.
  
Antecedents de fet
  
Primer. El procurador Fernández Reina, Juan Francisco en nom del demandant Serteva, SL, mitjançant escrit que per torn de repartiment va correspondre a este Jutjat, va promoure la demanda al·legant com a fets i fonaments de dret els que va estimar oportuns i va acabar suplicant que es dicte sentència per la qual es condemne al demandat a pagar la quantitat reclamada de 4.026,18 euros, més els interessos legals i al pagament de les costes causades.
  
Segon. Admesa a tràmit la demanda i citat el demandat Edificaciones y Proyectos Área 46, SA, transcorregut el termini legal sense haver comparegut el demandat va ser declarat en rebel·lia, i es va acordar seguir el curs de les actuacions i es va notificar esta resolució al demandat en la forma prevista en la Llei.
  
Tercer. Rebudes a prova les actuacions per la part actora es va proposar prova de documental, el resultat de la qual que està en les actuacions i més endavant es farà l'oportuna valoració, sent-ne esta prova l'única de les admeses, es va acordar deixar les actuacions concloses i per a sentència, de conformitat amb el que establix l'article 429.8 de la Llei d'Enjudiciament Civil.
  
Quart. En la tramitació d'estes actuacions s'han observat totes les prescripcions i terminis legals, excepte el termini per a dictar sentència a causa del cúmul d'assumptes pendents de resolució.
  
Fonaments de dret
  
Primer. Estimant-se suficientment provats els fets de la demanda per la documental aportada, es procedix estimar la demanda en totes les parts i condemnar a la part demandada que pague a l'actora la quantitat reclamada, conforme a la teoria general de les obligacions, articles 1.088 i següents i 1.254 tots estos del Codi Civil, i article 217 de la Llei d'Enjudiciament Civil.
  
Segon. D'acord amb el que establix l'article 394 de la Llei d'Enjudiciament Civil, les costes s'imposaran a la part les pretensions de les quals hagueren sigut totalment rebutjades, en este cas al demandat.
  
Vistos els articles citats i altres de general i pertinent aplicació.
  
Decisió
  
Amb l'estimació íntegra de la demanda interposada per Fernández Reina, Juan Francisco, procurador judicial i de Serteva, SL, condemne Edificaciones y Proyectos Área 46, SA, a pagar a la part actora la quantitat de quatre mil cinc-cents vint-i-sis euros amb dihuit cèntims (4.026,18 euros), més els interessos legals i el pagament de les costes causades.
  
Manera d'impugnació: mitjançant recurs d'apel·lació davant l'Audiència Provincial de València (article 455 Llei d'Enjudiciament Civil).
  
El recurs es prepararà mitjançant escrit presentat en este Jutjat en el termini de cinc dies hàbils comptadors des del dia següent de la notificació, limitat a citar la resolució apel·lada, i manifestant la voluntat de recórrer, amb expressió dels pronunciaments que impugna (article 457.2 Llei d'Enjudiciament Civil).
  
Esta és la meua sentència, que pronuncie, mane i firme.
  
En atenció al desconeixement de l'actual domicili o residència de la part demandada, per provisió del jutge, de conformitat amb el que establixen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte per a dur a cap la diligència de notificació de sentència.